Diari Oficial de la Generalitat Valenciana


Sumari del DOGV 2823, del 10-09-1996 (1996/839159)

ORDRE de 15 de juliol de 1996 de la Conselleria de Cultura, Educació i Ciència, per la qual s'acorda el cessament de la secció dependent de l'Institut Politècnic de Formació Professional E del Complex Educatiu de Cheste.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2823

Data del DOGV
:   10-09-1996

Secció del DOGV
:   ALTRES DISPOSICIONS

Número del document
:   1996/839159


Data del document
:   15-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 15 de juliol de 1996 de la Conselleria de Cultura, Educació i Ciència, per la qual s'acorda el cessament de la secció dependent de l'Institut Politècnic de Formació Professional E del Complex Educatiu de Cheste.   
El Reial Decret 707/1976, de 5 de març, sobre Ordenació de la Formació Professional, regula les seccions de Formació Professional com a centres que s'estableixen en instituts ja existents per a impartir aquests ensenyaments.  
El Decret 70/1986, de 2 de juny, i l'Ordre d'1 de juliol de 1986, de la Conselleria de Cultura, Educació i Ciència, regulen les seccions dependents dels instituts de Formació Professional de la Comunitat Valenciana com a centres docents que formen part del respectiu institut i que permeten atendre la demanda dels ensenyaments reglats de tipus professional en aquelles zones o localitats en què no és possible l'obertura d'un institut de Formació Professional.  
Per ordre de 15 de març de 1993, de la Conselleria de Cultura, Educació i Ciència, es va crear una secció de Formació Professional dependent de l'Institut Politècnic de Cheste; s'autoritzaren noves especialitats, i es reestructuraren els ensenyaments que s'havien d'impartir en cadascun dels centres, per a atendre l'increment de la demanda de llocs escolars de Formació Professional existent en aquest moment.  
Per tal de donar una resposta més adequada a dites necessitats funcionals, estructurals i organitzatives, es reunifica la secció i l'Institut Politècnic de Formació Professional de Cheste.  
Fent ús de les competències que m'atorga l'article 7 del Decret 70/1986, de 2 de juny, del Consell de la Generalitat Valenciana, i l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Amb efectes del curs acadèmic 1996/97, cessarà en les seues activitats la secció de l'Institut Politècnic de Formació Professional E de Cheste, amb codi 51280490.  
Segon  
Els ensenyaments autoritzats en la secció de Formació Professional, passaran a impartir-se en l'Institut Politècnic de Formació Professional E. Així mateix, el material inventariable i fungible del centre que s'extingeix s'integrarà en l'Institut del qual depenia.  
Tercer  
L'alumnat procedent de la secció s'integrarà automàticament en l'Institut Politècnic de Formació Professional E de Cheste.  
DISPOSICIó ADDICIONAL  
El que s'estableix en aquesta ordre serà inscrit en el Registre de Centres Docents de la Comunitat Valenciana.  
DISPOSICIONS FINALS  
Primera  
Facultar els diferents òrgans directius d'aquesta Conselleria, perquè, en l'àmbit de les seues respectives competències, prenguen les mesures necessàries per a l'aplicació del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entendran referits al curs escolar 1996/97.  
València, 15 de juliol de 1996  
La consellera de Cultura, Educació i Ciència,  
MARCELA MIRó PÉREZ